CELEX: 62009TA0233
Language: sk
Date: 2011-03-22 00:00:00
Title: Vec T-233/09: Rozsudok Všeobecného súdu z  22. marca 2011 — Access Info Europe/Rada [ „Prístup k dokumentom — Nariadenie (ES) č. 1049/2001 — Dokument týkajúci sa prebiehajúceho legislatívneho postupu — Čiastočné odmietnutie prístupu — Žaloba o neplatnosť — Lehota na podanie žaloby — Prípustnosť — Zverejnenie treťou osobou — Neexistencia zániku záujmu na konaní — Identifikácia delegácií členských štátov, ktoré sú predkladateľmi návrhov — Výnimka vzťahujúca sa na ochranu rozhodovacieho procesu“ ]

7.5.2011   
            
            
               SK
            
            
               Úradný vestník Európskej únie
            
            
               C 139/16
            
         Rozsudok Všeobecného súdu z 22. marca 2011 — Access Info Europe/Rada
   (Vec T-233/09) (1)
   
   (Prístup k dokumentom - Nariadenie (ES) č. 1049/2001 - Dokument týkajúci sa prebiehajúceho legislatívneho postupu - Čiastočné odmietnutie prístupu - Žaloba o neplatnosť - Lehota na podanie žaloby - Prípustnosť - Zverejnenie treťou osobou - Neexistencia zániku záujmu na konaní - Identifikácia delegácií členských štátov, ktoré sú predkladateľmi návrhov - Výnimka vzťahujúca sa na ochranu rozhodovacieho procesu)
   2011/C 139/31
   Jazyk konania: angličtina
   
      Účastníci konania
   
   
      Žalobkyňa: Access Info Europe (Madrid, Španielsko) (v zastúpení: O. W. Brouwer a J. Blockx, advokáti)
   
      Žalovaná: Rada Európskej únie (v zastúpení: C. Fekete a M. Bauer, splnomocnení zástupcovia)
   
      Vedľajší účastníci, ktorí v konaní podporujú žalovanú: Helénska republika (v zastúpení: E.-M. Mamouna a K. Boskovits, splnomocnení zástupcovia); Spojené kráľovstvo Veľkej Británie a Severného Írska (v zastúpení: E. Jenkinson a S. Ossowski, splnomocnení zástupcovia, za právnej pomoci L. J. Stratford, barrister)
   
      Predmet veci
   
   Návrh na zrušenie rozhodnutia Rady z 26. februára 2009 o odmietnutí prístupu k niektorým informáciám uvedeným v nóte z 26. novembra 2008 týkajúcim sa návrhu nariadenia o prístupe verejnosti k dokumentom Európskeho parlamentu, Rady a Komisie
   
      Výrok rozsudku
   
   
               1.
            
            
               Rozhodnutie Rady Európskej únie z 26. februára 2009 o odmietnutí prístupu k niektorým informáciám uvedeným v nóte z 26. novembra 2008 týkajúcim sa návrhu nariadenia o prístupe verejnosti k dokumentom Európskeho parlamentu, Rady a Komisie sa zrušuje.
            
         
               2.
            
            
               Rada znáša svoje vlastné trovy konania a je povinná nahradiť trovy konania Access Info Europe.
            
         
               3.
            
            
               Helénska republika a Spojené kráľovstvo Veľkej Británie a Severného Írska znášajú svoje vlastné trovy konania.
            
         
      (1)  Ú. v. EÚ C 205, 29.8.2009.